La Seguretat Social reobri l’atenció presencial en les seues oficines
2025-07-24

El Ministeri d’Inclusió, Seguretat Social i Migracions reobri al públic hui, 25 de juny, la major part de les oficines de l’Institut Nacional de la Seguretat Social (INSS) i de la Tresoreria General de la Seguretat Social (TGSS). Així, la Seguretat Social torna a oferir l’atenció presencial en aquests centres, que romanien tancats des de la declaració de l’estat d’alarma per la pandèmia de COVID-19.

Per a acudir a una oficina de l’INSS serà indispensable haver sol·licitat una cita prèvia, el servei de la qual es posa en funcionament també, hui dijous. Amb l’objectiu garantir el compliment dels protocols de seguretat sanitària, hi haurà límit d’aforament i també un major temps previst d’atenció per a cada visita. L’horari d’atenció presencial serà de 9 h a 14 h, de dilluns a divendres.

Per a demanar cita prèvia en una oficina de l’INSS per a sol·licitar una prestació, per exemple, cal telefonar al 901 10 65 70 o bé, entrar en la web de la Seguretat Social.

La reobertura dels centres s’efectuarà aplicant criteris de cautela en benefici de la salut de tots i totes de manera que els centres obriran de manera escalonada. La relació de centres oberts hui dia pot consultar-se ACÍ. Per a minorar la coincidència de persones en els centres oberts, s’ha reduït el nombre de cites disponibles, per la qual cosa és possible que, en alguns moments i per a certes ubicacions, no hi haja cites disponibles.

Així mateix, es recorda a tots els usuaris i usuàries que, per a evitar aglomeracions, es pot continuar operant telemàticament amb la Seguretat Social, a través de la seua Seu Electrònica, sempre que siga possible.

Més informació